cyanic-selkie/wikianc huggingface dataset:
তুর্কমেনিস্তান জাতীয় ফুটবল দল
২০১০-এর দশক
২০১৫ সালের বসন্তে, ২০১৮ ফিফা বিশ্বকাপের বাছাইপর্বে অংশ নেওয়ার জন্য দলটিকে প্রস্তুত করার জন্য আমাঙ্গেলি কোউমোকে জাতীয় দলের নতুন প্রধান কোচ হিসেবে নিয়োগ দেওয়া হয়েছিল। কিন্তু দলটি উক্ত আসর শুরু করেছিল বেশ খারাপভাবে, এশিয়ার অন্যতম দুর্বল দল গুয়ামের কাছে তারা ১–০ গোলে পরাজিত হয়েছিল। ২০১৫ সালের ১৬ই জুন তারিখে, তুর্কমেনিস্তান জাতীয় দলের ম্যাচ প্রথমবারের মতো আশখাবাদের বাইরে অনুষ্ঠিত হয়েছিল এবং তা হয়েছিল দাশোগুজের স্পট টোপলুমি স্টেডিয়ামে। ১০,০০০ দর্শকের উপস্থিতিতে অনুষ্ঠিত উক্ত খেলায় তুর্কমেনিস্তান ইরানের সাথে ১–১ গোলে ড্র করেছিল। তারপর দলটি ওমানকে ৩–১ গোলে পরাজিত করেছিল। ২০১৬ সালের অক্টোবর মাসে, কোপেটড্যাগ স্টেডিয়ামে অনুষ্ঠিত ম্যাচে তুর্কমেনিস্তান ভারতকে ২–১ গোলে এবং গুয়ামকে ১–০ গোলে পরাজিত করেছিল। নভেম্বর মাসে, তুর্কমেনিস্তান সংযুক্ত আরব আমিরাতের সাথে একটি প্রীতি ম্যাচে তারা ১–৫ গোলে পরাজিত হয়েছিল। অন্যদিকে, ইরানের সাথে আনুষ্ঠানিক ম্যাচে দলটি ১–৩ গোলের ব্যবধানে পরাজিত হয়েছিল। ২০১৬ সালের ১৭ই নভেম্বর মাসে, ঘরের মাঠে খেলায় তুর্কমেনিস্তান ওমানকে ২–১ গোলে পরাজিত করেছিল। মূল পর্বে তুর্কমেনিস্তান ভারতকে ২–১ গোলে পরাজিত করেছিল। তুর্কমেনিস্তান গ্রুপ ডি-এ তৃতীয় স্থান অর্জন করেছিল, যা তাদেরকে ২০১৮ বিশ্বকাপের বাছাইপর্বের পরবর্তী পর্বে উত্তীর্ণ হতে সাহায্য না করলেও ২০১৮ এএফসি এশিয়ান কাপে অংশগ্রহণের সুযোগ দিয়েছিল। তুর্কমেনিস্তান শেষ পর্যন্ত ইতিহাসে দ্বিতীয়বারের মতো ২০১৯ এএফসি এশিয়ান কাপের বাছাইপর্ব থেকে উত্তীর্ণ হয়েছিল।
২০১৯ সালের মার্চে তুর্কমেনিস্তানের ফুটবল ফেডারেশন এক বছরের জন্য চুক্তি স্বাক্ষরের মাধ্যমে আন্তে মিশেকে তুর্কমেনিস্তান জাতীয় ফুটবল দলের প্রধান কোচ হিসেবে ঘোষণা করে। ক্রোয়েশীয় বিশেষজ্ঞ সান্দ্রো টমিক তুর্কমেনিস্তানের জাতীয় দলকে প্রশিক্ষণ দিতে সহায়তা করেছিল। ক্রোয়েশীয় কোচদের শুধুমাত্র জাতীয় দল নয়, বরং তুর্কমেনিস্তানে সামগ্রিক ফুটবলের উন্নয়নের জন্য নিয়োগ দেওয়া হয়েছিল। ৩ মাস পর নতুন কোচের অধীনে প্রথম ম্যাচে দলটি উগান্ডার বিপক্ষে প্রীতি ম্যাচে গোল শূন্য ড্র করেছিল।
স্টেডিয়াম
২০১৩ সাল থেকে ২০১২ সালের শেষ পর্যন্ত তুর্কমেনিস্তান জাতীয় দলের নিজস্ব স্টেডিয়ামটি ছিল আশখাবাদ অলিম্পিক স্টেডিয়াম (সাপারামুরাত তুর্কমেনবাশি দ্য গ্রেটের নামানুসারে ২০১৭ সালে এই স্টেডিয়ামের নাম সাপারামুরাত তুর্কমেনবাশি অলিম্পিক স্টেডিয়াম রাখা হয়েছে)। ২০১৩ সাল হতে ২০১৭ সাল পর্যন্ত এই স্টেডিয়ামটি পুনঃসংস্কার করা হয়েছে এবং বর্তমানে স্টেডিয়ামটি ৪৫,০০০ জন দর্শক ধারণ করতে পারে। বর্তমানে স্টেডিয়ামটি জাতীয় দলের ম্যাচের জন্য ব্যবহৃত হয় না। বিভিন্ন বছরে তুর্কমেনিস্তান তাদের হোম ম্যাচগুলো তুর্কমেনিস্তানের অন্যান্য শহর এবং স্টেডিয়ামগুলোতে আয়োজন করেছিল। ১৯৯৭ সালের চীনের বিরুদ্ধে ম্যাচটি আশখাবাদের নুসাই স্টেডিয়ামে, ২০১৫ সালে ইরানের বিপক্ষে ম্যাচটি ও ২০১৭ সালে বাহরাইনের বিপক্ষে ম্যাচটি দাশোগুজের স্পোর্ট টপলুমিতে এবং ২০১৭ সালে তাইপেইর বিপক্ষে ম্যাচটি বলকানাবাতের স্পোর্ট টপলুমিতে আয়োজন করা হয়েছে।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৪ সালের এপ্রিল মাসে প্রকাশিত র‌্যাঙ্কিংয়ে তুর্কমেনিস্তান তাদের ইতিহাসে সর্বোচ্চ অবস্থান (৮৬তম) অর্জন করে এবং ২০০৭ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৭৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে তুর্কমেনিস্তানের সর্বোচ্চ অবস্থান হচ্ছে ৮৩তম (যা তারা ২০০৪ সালে অর্জন করেছিল) এবং সর্বনিম্ন অবস্থান হচ্ছে ১৫৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
এএফসি এশিয়ান কাপ
২০১০ এএফসি চ্যালেঞ্জ কাপ এর ফলাফল অনুযায়ী ২০১১ এএফসি এশিয়ান কাপে দল বাছাই করা হয়েছে।
এশিয়ান গেমস
উল্লেখ্য: ২০০২ সাল থেকে অনূর্ধ্ব–২৩ দলগুলো এশিয়ান গেমস ফুটবল খেলে।
বডিলাইন
বডিলাইন ছিল একটি ক্রিকেটীয় কৌশল যা ইংল্যান্ড ক্রিকেট দল তাদের ১৯৩২-৩৩ সালের অস্ট্রেলিয়ায় অ্যাশেজ সফরের জন্য প্রনয়ণ করে; মূলত অস্ট্রেলিয়ার ডন ব্র্যাডম্যানের অসাধারণ ব্যাটিং দক্ষতাকে মোকাবিলা করার জন্য। এটি ফার্স্ট লেগ থিওরি বোলিং নামেও পরিচিত। বডিলাইন ছিল এমন একটি ডেলিভারি যেখানে ক্রিকেট বলকে লেগ স্ট্যাম্প এর লাইনে ব্যাটসম্যানের শরীর বরাবর ছোড়া হতো, এই আশায় যে বলটি ব্যাটের কোনা ছুয়ে লেগ সাইডের অর্ধাংশজুড়ে স্কয়ার লেগের পেছনে সারি বেধে দাড়ানো একাধিক ফিল্ডারদের যে কোন একজনের হাতে ধরা পড়বে। অনেকের বিবেচনায় এটি ছিল ভীতিকর ও শারীরিকভাবে হুমকি স্বরূপ, এবং যে খেলায় একসময় ভদ্র রীতিনীতি সাধারণভাবে প্রচলিত ছিল তার বিচারে একটি অনৈতিক কৌশল। যদিও খেলাটির বাণিজ্যিকীকরণ পরবর্তীকালে "যে কোন মূল্যে জয়" - এর নীতিকে চিরাচরিত খেলোয়াড়ি আদর্শের ওপর নিয়ে গেছে।
লিনা মেদিনা
লিনা মার্সেলা মেদিনা দে হুরাদো (জন্ম ২৩ সেপ্টেম্বর ১৯৩৩) একজন পেরুভিয়ান নারী যিনি পাঁচ বছর, সাত মাস, ২১ দিন বয়সে বাচ্চা জন্ম দেওয়ার মধ্য দিয়ে ইতিহাসে স্বীকৃত সর্বকনিষ্ঠ মা হয়েছেন। তার গর্ভাবস্থার সময়কালের চিকিৎসা মূল্যায়নের উপর ভিত্তি করে, তিনি যখন গর্ভবতী হন তখন তার বয়স পাঁচ বছরেরও কম ছিল, যা অকাল বয়ঃসন্ধির কারণে সম্ভব হয়েছিল।
প্রারম্ভিক জীবন এবং বিকাশ
লিনা মেদিনা ১৯৩৩ সালে পেরুর কাস্ত্রোভিরেনা প্রদেশের তিক্রাপোতে জন্মগ্রহণ করেন। তার পিতা তিবুরেলো মদিনা, এবং মাতা ভিক্টোরিয়া লোসা। তিনি পরিবারের নয় সন্তানের একজন ছিলেন।
পেটের আকার বৃদ্ধির কারণে তার বাবা-মা তাকে পাঁচ বছর বয়সে পিসকোর একটি হাসপাতালে নিয়ে যান। ডাক্তাররা মূলত ভেবেছিলেন যে তার একটি টিউমার হয়েছে তবে তারপরে তারা নির্ধারণ করেছিলেন যে তিনি গর্ভাবস্থার সপ্তম মাসে রয়েছেন। ডাঃ জেরার্ডো লোজাদা গর্ভাবস্থা নিশ্চিত করেছেন।
এই ঘটনাটি ব্যাপক আলোচিত ছিল। টেক্সাসের সান আন্তোনিও লাইট সংবাদপত্র ১৯৩৯ সালের ১৬ জুলাই সংস্করণে রিপোর্ট করে যে পেরুর একটি প্রসূতি ও ধাত্রী সমিতি তাকে একটি জাতীয় প্রসূতি হাসপাতালে ভর্তি করার দাবি জানিয়েছে এবং পেরুর পত্রিকা লা কর্নিকা প্রতিবেদনে উদ্ধৃত করেছে যে একটি আমেরিকান চলচ্চিত্র স্টুডিও চিত্রগ্রহণের অধিকারের বিনিময়ে "নাবালককে উপকৃত করার জন্য ৫,০০০ ডলারের অর্থ প্রদানসহ" একজন প্রতিনিধি পাঠিয়েছে, কিন্তু "আমরা জানি যে প্রস্তাবটি প্রত্যাখ্যান করা হয়েছিল"। নিবন্ধে উল্লেখ করা হয়েছে যে লোজাদা বৈজ্ঞানিক নথিপত্রের জন্য মেদিনার চলচ্চিত্র তৈরি করেছিলেন এবং পেরুর ন্যাশনাল একাডেমি অফ মেডিসিনে ভাষণ দেওয়ার সময় সেগুলি দেখিয়েছিলেন।
রোগ নির্ণয়ের ছয় সপ্তাহ পরে মেদিনা সিজারিয়ান সেকশনের মাধ্যমে একটি ছেলের জন্ম দেন। সন্তান জন্মদানের সময় তার বয়স ছিল ৫ বছর, ৭ মাস এবং ২১ দিন, তিনিই ইতিহাসের সর্বকনিষ্ঠ ব্যক্তি যিনি সন্তান প্রসব করেছেন।
তার ছোট জননাঙ্গের কারণে সিজার করার প্রয়োজন হয়েছিল। লোজাদা এবং ডাঃ বুসাল্লেউ এই অস্ত্রোপচার টি করেন, ডাঃ কোলারেটা অ্যানাস্থেসিয়া প্রদান করেন। ডাক্তাররা দেখতে পান যে অকাল বয়ঃসন্ধিকালেই তার সম্পূর্ণ পরিপক্ক যৌন অঙ্গ রয়েছে। ডাঃ এডমুন্ডো এসকোমল মেডিকেল জার্নাল লা প্রেস মেডিকেলে ঘটনাটি রিপোর্ট করেন, যার মধ্যে রয়েছে যে তার ঋতুস্রাব আট মাস বয়সে ঘটেছিল, এটি পূর্ববর্তী প্রতিবেদনের বিপরীত ছিল, যেখানে উল্লেখ ছিল যে তিন বা আড়াই বছর বয়স থেকে তার নিয়মিত ঋতুস্রাব ছিল।
জন্মের সময় মেদিনার ছেলের ওজন ছিল এবং ডাক্তারের নামে তার নামকরণ করা হয়েছিল জেরার্ডো। ১০ বছর বয়সে জানতে পারার আগে তিনি মেদিনাকে তার বোন বলে বিশ্বাস করে বড় হয়েছিলেন।
পিতার পরিচয় ও পরবর্তী জীবন
মেদিনা কখনও পিতার পরিচয় বা তার পরিস্থিতির কথা প্রকাশ করেনি। এসকোমল পরামর্শ দেন যে তিনি নিজেকে নাও জানতে পারেন, কারণ তিনি "সুনির্দিষ্ট প্রতিক্রিয়া দিতে পারেননি"। লিনার বাবাকে শিশু যৌন নির্যাতনের সন্দেহে গ্রেপ্তার করা হয়েছিল কিন্তু প্রমাণের অভাবে তাকে ছেড়ে দেওয়া হয়। তার ছেলে সুস্থভাবে বড় হয়েছে। সে ১৯৭৯ সালে অস্থি মজ্জা রোগে ৪০ বছর বয়সে মারা যায়।
অল্প বয়সে, মেদিনা লোজাদার লিমা ক্লিনিকে সেক্রেটারি হিসেবে কাজ করতেন, যা তাকে শিক্ষাগ্ৰহণ এবং তার ছেলেকে উচ্চ বিদ্যালয়ে পড়াশোনা করাতে সহায়তা করে। তিনি বিয়ে করেন এবং ১৯৭২ সালে তার দ্বিতীয় পুত্রের জন্ম হয়। ২০০২ সালে, তিনি রয়টার্সের সাথে একটি সাক্ষাৎকার প্রত্যাখ্যান করেছিলেন, যেমনটা তিনি বিগত বছরগুলিতে অনেক সাংবাদিককে ফিরিয়ে দিয়েছিলেন।
নথিপত্র
যদিও অনুমান করা হয়েছিল যে ঘটনাটি একটি ধাপ্পাবাজি ছিল, বছরের পর বছর ধরে বেশ কয়েকজন ডাক্তার বায়োপসি, জরায়ুতে ভ্রূণের কঙ্কালের এক্সরে এবং তার যত্ন নেওয়া ডাক্তারদের তোলা ছবিগুলির উপর ভিত্তি করে এটি যাচাই করেছেন।
ঘটনাটি নথিভুক্ত করে দুটি প্রকাশিত ছবি রয়েছে। প্রথমটি ১৯৩৯ সালের এপ্রিলের শুরুতে নেওয়া হয়েছিল, যখন মেদিনা গর্ভাবস্থার সাড়ে সাত মাসে ছিল। ছবিটি তার বাম দিক থেকে নেওয়া, এটি দেখায় যে তিনি একটি নিরপেক্ষ পটভূমির সামনে নগ্ন হয়ে দাঁড়িয়ে আছেন। এটি তার গর্ভাবস্থায় তোলা একমাত্র প্রকাশিত ছবি।
১৯৫৫ সালে অকাল বয়ঃসন্ধির প্রভাব ছাড়া, পাঁচ বছরের কম বয়সী একটি মেয়ে কীভাবে সন্তান ধারণ করতে পারে তার কোনও ব্যাখ্যা পাওয়া যায়নি। ছয় বছরের কম বয়সী শিশুর মধ্যে গর্ভাবস্থার একটি বিরল ঘটনা হিসাবে এটি নথিভুক্ত রয়েছে।
বাবরিয়াওয়াদ
বাবরিয়াওয়াদ ছিল জুনাগড় রাজ্যের রাজত্বের অধীনে একটি ছোট্ট রাজত্ব। ব্রিটিশ ভারতের সময়ে, জুনাগড় রাজ্যের দক্ষিণ মধ্য কাঠিয়াওয়ারের পূর্বতম জেলা ছিল। এটি তখন প্রায় ৫১ টি গ্রাম নিয়ে গঠিত। পরে নামে নামকরণ করা হয় বাবরিয়া কাঠির নামে, যারা ডাকাতি ও লুণ্ঠন জন্য বিখ্যাত এবং ধানাং নামে পরিচিত ছিল।
১৯৪৭ সালে ভারত ভাগের সময়, বাবরিয়াওয়াদের জায়গীরদার রা মঙ্গরোল রাজ্যসহ, জুনাগড়ের থেকে তাদের স্বাধীনতা ঘোষণা করে এবং ভারতীয় অধিরাজ্যে যোগদানের সিধান্ত নেয়। জুনাগড়ের নবাব এই রাজত্বগুলিকে অনুমোদন দেননি এবং মঙ্গরোলের শেখের উপর ভারতে তাঁর রাজত্ব ত্যাগ করার জন্য এবং বাবারিয়াওয়াদ দখল করতে তাঁর সৈন্য প্রেরণ করেন। সরদার প্যাটেল এটিকে ভারতের রাজ্য্র উপর আগ্রাসন হিসাবে দেখেন এবং সামরিক জবাব দেওয়ার আহ্বান জানান। তবে জওহরলাল নেহেরু প্রথমে বাবারিয়াওয়াদের রাজত্বের ভারতে যোগদানের বৈধতা প্রতিষ্ঠা করতে চেয়েছিলেন। লর্ড মাউন্টব্যাটেনের মাধ্যমে ২২ সেপ্টেম্বর, ১৯৪৭ সালে তারা জুনাগড়ের দেওয়ানকে উত্তরাধিকারের বৈধতা এবং বাবারিয়াওয়াদ থেকে তাদের সৈন্য প্রত্যাহার করার জন্য একটি টেলিগ্রাম পাঠিয়েছিল। তদুপরি, ভারতীয় সেনাবাহিনীকে বাবারিয়াওয়াদে গিয়ে ভারতের অঞ্চলগুলি অধিকার করার নির্দেশ দেওয়া হয়েছিল। জুনাগড়ের নবাব বাবরিয়াওয়াদ এবং মঙ্গরোল থেকে তাঁর সৈন্যদল খালি করতে অস্বীকার করেন। ১৯৪৭ সালের অক্টোবরে জুনাগড়ের নবাব তাঁর পরিবার নিয়ে পাকিস্তানে পালিয়ে যান। ভারতীয় সেনাবাহিনী অবশেষে ১৯৪৭ সালের নভেম্বরে বাবরিয়াওয়াদে প্রবেশ করে দখল করে এবং আরও আদেশের জন্য জুনাগড় ও মঙ্গরোল সীমান্তে সজাগ হয়ে দাঁড়ায়। যা জুনাগড়কে ভারতের ইউনিয়নতে সংহত করার দিকে পরিচালিত করে।
ঝাবুয়া জেলা
ঝাবুয়া জেলা হল ভারতের মধ্যপ্রদেশ রাজ্যের একটি জেলা। ঝাবুয়া শহরটির জেলা সদর। জেলাটি ইন্দোরের বিভাগের অন্তর্গত।
ভূগোল
ঝাবুয়া জেলা মধ্যপ্রদেশের পশ্চিমাঞ্চলে অবস্থিত। এটি গুজরাটের পাঁচমহল, বড়োদরা জেলা, রাজস্থানের বাঁশওয়ারা জেলা এবং মধ্য প্রদেশের আলিরাজপুর, ধর ও রতলাম জেলা দ্বারা ঘেরা রয়েছে।
জেলায় গড় বৃষ্টিপাত প্রায় ৮০০ মিমি। জেলাটি পাঁচটি তহশিলে এবং ছয়টি কমিউনিটি ডেভেলপমেন্ট ব্লকে বিভক্ত।
২০০৮ সালের মে মাসে, ঝাবুয়া জেলাটি, আলিরাজপুর ও ঝাবুয়া নামে দুটি ভাগে বিভক্ত করা হয়েছিল। আলিয়ারাজপুর, জোবাত, উদয়গড়, ভবড়া, সোনডাভা ও কাঠিওয়াদা হ'ল নতুন জেলা আলিরাজপুরের ছয়টি ব্লক। ঝাবুয়া জেলা এখন হাবুয়া, মেঘনগর, রানাপুর, রামা, থান্ডলা এবং পেটলাবাদ, মোট ছয়টি ব্লক নিয়ে গঠিত।
অর্থনীতি
ঝাবুয়া জেলাটি অত্যন্ত খরা-প্রবণ এবং অবনমিত বর্জ্যভূমি। এখানকার মহিলারা বাঁশজাতীয় পণ্য, পুতুল, জপমালা-গহনা এবং অন্যান্য জিনিসসহ সুন্দর জাতিগত জিনিসগুলি তৈরি করে যা দীর্ঘকাল ধরে সারা দেশে বসার ঘরগুলি সজ্জিত করে চলেছে। পুরুষেরা যুগ-যুগান্তে "তীর-কামথি" ব্যবহার করে তাদের সাংস্কৃতিক ঐতিহ্য ধারণ করে চলছে, যা তাদের আধিপত্যবাদ এবং আত্মরক্ষার প্রতীক হয়ে দাঁড়িয়েছে।
২০০৬ সালে পঞ্চয়েত রাজ মন্ত্রণালয় শেওপুরকে দেশের ২৫০টি পিছিয়ে পড়া জেলার (মোট ৬৪০টির মধ্যে) একটি হিসাবে চিহ্নিত করেছে। এটি মধ্য প্রদেশের ২৪টি জেলার মধ্যে একটি যা বর্তমানে ব্যাকওয়ার্ড রিজিন্স গ্রান্ট ফান্ড প্রোগ্র্যামের তহবিলের কর্মসূচির (বিআরজিএফ) তহবিল থেকে অনুদান পেয়ে থাকে।
জনসংখ্যা
২০১১ সালের ভারতীয় জনগণনা অনুসারে ঝাবুয়া জেলা মোট জনসংখ্যা ছিল ১,০২৫,০৪৮ জন যা সাইপ্রাস অথবা মার্কিন যুক্তরাষ্ট্রের মন্টানা রাজ্যের জনসংখ্যার সমান। জনসংখ্যার হিসাবে জেলাটি ভারতে ৪৪০তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ২৮৫ জন লোক বসবাস করে (প্রতি বর্গমাইলে ৭৪০ জন)। ২০০১-২০১১ এর দশকে ঝাবুয়ার জেলার জনসংখ্যা বৃদ্ধির হার ছিল ৩০.৫৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯৮৯ জন নারী রয়েছে। সাক্ষরতার হার ৪৪.৪৫%।
২০১১ ভারতের জনগণনা অনুসারে ঝাবুয়া জেলার (আলিরাজপুরের বিচ্ছেদ বিবেচনা করে) মোট জনসংখ্যা ছিল ৭৮৪,২৮৬ জন যার মধ্যে ৩৯৬,১৪১ পুরুষ এবং ৩৮৮,১৪৫ মহিলা। জনসংখ্যার ৯১ শতাংশ গ্রামীণ এবং ৮৫.৬০ শতাংশ উপজাতি ও ৩ শতাংশ তফসিলি বর্ণের। আলিরাজপুর বিচ্ছিন্ন হওয়ার আগে ঝাবায়া জেলার লিঙ্গ অনুপাত ছিল ৯৯৯ এবং জনসংখ্যার ঘনত্ব ছিল ২০৬ বর্গ কিলোমিটার।
ঝাবুয়া প্রধানত একটি আদিবাসী জেলা এবং উচ্চ হারে নিরক্ষরতা এবং দারিদ্র্যতায় ভুগছে। প্রায় অর্ধেক জনগোষ্ঠী দারিদ্র্যসীমার নিচে বাস করে। ভিল ও ভিলালার জনগোষ্ঠী জেলার অভ্যন্তরে বাস করে।
ভাষাসমূহ
২০১১ সালের ভারতীয় জনগণনার সময় ঝাবুয়া জেলার ৮৫.২৬% জনগণ ভিলি ভাষা, ১৩.৮৭% হিন্দি এবং ০.৪১% গুজরাটি ভাষায় কথা বলে।
মূল ভাষাগুলির মধ্যে বরেলি রথী, ভিল ভাষায় প্রায় ৬৪,০০০ সদস্য দ্বারা কথিত এবং এটি দেবনাগরী লিপিতে লেখা হয়েছে ও ভিলালীতে ১,১৫০,০০০ সদস্য দ্বারা ভাব বিনিময় হয়।
সুখ-রোদ জেলা
সুখ-রোদ (পশতু/), এছাড়াও উচ্চারণ করা হয়ে থাকে সুর্খ-রুদ অথবা সর্খ-রুদ, আফগানিস্তানের নঙ্গারহার প্রদেশের উত্তরে অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে সুলতানপুর। জেলাটি মূলত উর্বর জমির কারণে স্থানীয়দের কাছে সুপরিচিত হয়ে উঠেছে, তবে বর্তমানে এখানে সুপেয় পানির যথেষ্ট অভাব রয়েছে।
ভোকারদান
ভোকারদান (Bhokardan) ভারতের মহারাষ্ট্র রাজ্যের জালনা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৭ মিটার (১৯২৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ভোকারদান শহরের জনসংখ্যা হল ১৬,৯৫০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে ভোকারদান এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
গ্র্যান্ড কর্ড
গ্র্যান্ড কর্ড হল হাওড়া-গয়া-দিল্লি লাইন এবং হাওড়া-এলাহাবাদ-মুম্বাই লাইনের অংশ। এটি সীতারামপুর, ( পশ্চিমবঙ্গ ) এবং পণ্ডিত দীনদয়াল উপাধ্যায় জংশন, ( উত্তরপ্রদেশ ) এর মধ্যে একটি সংযোগ হিসাবে কাজ করে। দীন দয়াল উপাধ্যায় নগর জংশন রেলওয়ে স্টেশন পূর্বে মুঘলসরাই জংশন নামে পরিচিত এবং এটি  বিস্তৃত এলাকা জুড়ে রয়েছে । কোল ইন্ডিয়া করিডোর লাইন যা ধানবাদ জংশন থেকে শাখা শুরু করে এবং সোননগর জংশনে গ্র্যান্ড কর্ডের সাথে পুনরায় যোগ দেয় এটি আরেকটি প্রধান কয়লা লোডিং হাব। এটি পন্ডিত  দীন দয়াল থেকে একটি সম্পূর্ণ বিদ্যুতায়িত, ট্রিপল লাইন বিভাগ। দীনদয়াল উপাধ্যায় থেকে সোন নগর এবং সোন নগর থেকে সীতারামপুর পর্যন্ত ডাবল লাইন সেকশন। ক্রমবর্ধমান ট্র্যাফিক মিটমাট করার জন্য সোন নগর থেকে ধানবাদ পর্যন্ত  তিন লাইন  করার পরিকল্পনা রয়েছে।. পুরো লাইনটি তিনটি ডিভিশন, মুঘলসরাই রেলওয়ে ডিভিশন, ধানবাদ রেলওয়ে বিভাগ এবং আসানসোল রেলওয়ে বিভাগের আওতাধীন। গ্র্যান্ড কর্ড বিভাগটি দেশের লাইফলাইন, গাজিয়াবাদ, উত্তরপ্রদেশ থেকে পন্ডিত দীনদয়াল উপাধ্যায় জংশন, উত্তরপ্রদেশ পর্যন্ত ভারতের দ্বিতীয় ব্যস্ততম রেলপথ। এটি মেইন লাইন সেকশন, যার উপর দিয়ে কয়লা, ইস্পাত এবং অন্যান্য গুরুত্বপূর্ণ পণ্য পূর্ব বিভাগ থেকে দেশের পশ্চিম এবং উত্তর ভাগে স্থানান্তরিত হয়। নিচের দিকে, ঝাড়খন্ড এবং পশ্চিমবঙ্গের কয়লা ক্ষেত্রগুলিতে কয়লা লোড করার জন্য বেশিরভাগ খাদ্যশস্য, সার এবং খালি ওয়াগন নিয়ে যান চলাচল করে। দীন দয়াল উপাধ্যায় নগর জংশন রেলওয়ে স্টেশন একটি ট্রানজিট বিভাগ এবং প্রধান উদ্দেশ্য হল উচ্চ ঘনত্বের ট্র্যাফিকের গতিশীলতা বজায় রাখা। গ্র্যান্ড কর্ডের বর্তমান ক্ষমতা সর্বোত্তমভাবে ব্যবহার করা হচ্ছে। ঝাড়খণ্ডের ছোট নাগপুর মালভূমির পাশাপাশি বিহারের উর্বর গাঙ্গেয় সমভূমির কিছু অংশ অতিক্রম করে, গ্র্যান্ড  বিস্তৃত এলাকা জুড়ে রয়েছে । গ্র্যান্ড কর্ড মালবাহী ট্রাফিকের বোঝা থাকা সত্ত্বেও যাত্রী ট্র্যাফিকের উল্লেখযোগ্য নিয়ন্ত্রণের জন্য বিখ্যাত।
রেলওয়ে প্রথম ১৮৫৪ সালে পূর্ব ভারতে এসেছিল, এবং কলকাতা - দিল্লি রেল যোগাযোগের দূরত্ব ছিল -এরও বেশি। ১৮৬৬ সাল নাগাদ চালু হয়। যানজট বেড়ে যাওয়ায় বিকল্প পথ নির্মাণ করা জরুরি হয়ে পড়েছে।
এই বিবেচনায়, গ্র্যান্ড কর্ড বিভাগের পরিকল্পনা করা হয়েছিল। গ্র্যান্ড কর্ড বিভাগটি ১৯০৬ সালের ডিসেম্বরে লর্ড মিন্টো, তৎকালীন ভাইসরয় এবং ভারতের গভর্নর-জেনারেল গুজাহান্ডিতে একটি অনুষ্ঠানের মাধ্যমে খোলা হয়েছিল। গ্র্যান্ড কর্ড রুট খোলার সাথে সাথে কলকাতা ও দিল্লির মধ্যে দূরত্ব কমে যায় । নির্মাণ ব্যয় প্রায় inr 41500000   এর  ।
হাওড়া-দিল্লি রুটে প্রধান যাত্রীবাহী ট্রেনগুলি, বিশেষ করে হাওড়া, ভুবনেশ্বর এবং রাঁচি থেকে সমস্ত রাজধানী এক্সপ্রেস এবং পূর্ব মধ্য রেলওয়ের ধানবাদ বিভাগ দ্বারা পরিচালিত সমগ্র মালবাহী ট্র্যাফিক, বিশেষ করে কয়লা পরিচালনার জন্য গ্র্যান্ড কর্ড বিভাগটি আজও অত্যন্ত গুরুত্বপূর্ণ।.
ইস্টার্ন ডেডিকেটেড ফ্রেট করিডোর
ইস্টার্ন ডেডিকেটেড ফ্রেট করিডোর (EDFC) পূর্ব রেলের হলদিয়া থেকে উত্তর মধ্য রেলওয়ের খুরজা পর্যন্ত একটি ডাবল-লাইন ইলেকট্রিফাইড ট্র্যাকশন করিডোরকে অন্তর্ভুক্ত করে ) গ্র্যান্ড কর্ড হয়ে, খুর্জা থেকে দাদরি পর্যন্ত এনসিআর ডাবল-লাইন বিদ্যুতায়িত করিডোরে মাই ) এবং  থেকে লুধিয়ানা পর্যন্ত একক বিদ্যুতায়িত লাইন (  উত্তর রেলওয়েতে । মোট দৈর্ঘ্য  এ কাজ করে । তাই গ্র্যান্ড কর্ড বিভাগে এর মোট 4টি সমান্তরাল ট্র্যাক চালানো হবে এই ব্যস্ত রুটে যান চলাচল সহজ করতে।
EDFC 6টি রাজ্য অতিক্রম করবে এবং বেশ কয়েকটি ট্র্যাফিক স্ট্রীম পূরণ করবে - উত্তর প্রদেশ, দিল্লি, হরিয়ানা, পাঞ্জাব এবং রাজস্থানের উত্তরাঞ্চলীয় কয়লা ক্ষেত্র থেকে বিদ্যুৎ কেন্দ্রগুলির জন্য কয়লা, ফিনিশড স্টিল, খাদ্য শস্য, সিমেন্ট, সার, চুনাপাথর রাজস্থান থেকে পূর্বের ইস্পাত কারখানা এবং সাধারণ পণ্য। UP অভিমুখে মোট ট্র্যাফিক 2005-06 FY-এর 38 মিলিয়ন টন থেকে FY2021-22- এ 116 মিলিয়ন টনে উন্নীত হবে বলে অনুমান করা হয়েছে৷
রুটে ট্রেন
এ বলা হয়েছিল যে গ্র্যান্ড কর্ড লাইনে প্রতি ২০ মিনিটে একটি পণ্য ট্রেন যায়। এখন, ফ্রিকোয়েন্সি প্রায় ৫ মিনিটে পরিণত হয়েছে এটিকে ভারতের ব্যস্ততম রুটগুলির মধ্যে একটি করে তুলেছে৷ ২ ডজন যাত্রীবাহী ট্রেন ছাড়াও ৫০টিরও বেশি মেল এবং এক্সপ্রেস ট্রেন এই ছোট রুটটি ব্যবহার করে।
জালোর লোকসভা কেন্দ্র
জালোর লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলি জাতি ও তফসিলি উপজাতিদের জন্য সংরক্ষিত না এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর জালোর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি জালোর জেলা এবং সিরোহি জেলার অংশ নিয়ে গঠিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪৭ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪১ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
কেয়ার মেডিকেল কলেজ
thumb|কলেজ ও হাসপাতাল ভবন কেয়ার মেডিকেল কলেজ বাংলাদেশের একটি বেসরকারি মেডিকেল কলেজ। এটি ঢাকার আসাদগেটে অবস্থিত। কলেজটি ২০১৪ সালে প্রতিষ্ঠিত হয়, পরে কলেজের সাথে হাসপাতালযুক্ত করা হয়। কেয়ার নামটি পূর্ণরূপ হল সেন্টার ফর এসিস্টেড রিপ্রোডাকশন বা সহায়ক প্রজনন কেন্দ্র।
ইতিহাস
কেয়ার মেডিকেল কলেজ ২০১৪ সালে প্রতিষ্ঠিত হয়। প্রতিষ্ঠাতা অধ্যক্ষ ছিলেন অধ্যাপক ডঃ এম মোয়াজ্জাম হোসেন। কেয়ার বিশেষায়িত হাসপাতাল নামে যাত্রা করা এই হাসপাতালকে পরে কেয়ার মেডিকেল কলেজ হাসপাতাল নামে নামকরণ করা হয়।
বেসরকারি মেডিকেল কলেজ পরিচালনা নীতিমালা অনুযায়ী শর্ত পূরণে ব্যর্থ হওয়ায় ২০১৭-১৮ সেশন থেকে কেয়ার মেডিকেল কলেজের শিক্ষার্থী ভর্তির ক্ষেত্রে স্থগিত আদেশ দেওয়া হয়।
পরিষেবা
কেয়ার আইভিএফ বন্ধ্যাত্বের জন্য আন্তর্জাতিক স্বাস্থ্যের দিক নির্দেশিকা অনুসারে চিকিৎসা প্রদান করে থাকে। এটি প্রসূতি এবং শিশু স্বাস্থ্যসেবার ক্ষেত্রে বিস্তৃত কাজ করেছে। এই পরিষেবাগুলির মধ্যে রয়েছে মাতৃস্বাস্থ্যের চেকআপ, পরামর্শ, শিশুর টিকা এবং অন্যান্য রোগ সম্পর্কে সামাজিক সচেতনতা।
সংশপ্তক (ভাস্কর্য)
অবস্থান
বিশ্ববিদ্যালয়ের কেন্দ্রীয় গ্রন্থাগারের সামনে এক পায়ের ওপর ভর করে দাঁড়িয়ে আছে এ ভাস্কর্যটি।১৯৯০ সালের ২৬ মার্চ এই ভাস্কর্যটি নির্মাণ করা হয়। এটি উদ্বোধন করেন তৎকালীন জাবির উপাচার্য অধ্যাপক কাজী সালেহ আহম্মেদ।
আকার
মূল ভূমি থেকে ভাস্কর্যটির ঊচ্চতা ১৫ ফুট। মূল ভাস্কর্যটি ব্রোঞ্জ ধাতুতে তৈরি। এছাড়া এটি নির্মানে লাল সিরামিক ইট ব্যবহার করা হয়েছে।
স্থাপত্য তাৎপর্য
১৯৭১ সালে দীর্ঘ নয় মাস সশস্ত্র সংগ্রামের মধ্য দিয়ে ৩০ লক্ষ শহীদের তাঁজা প্রাণ ও দুই লক্ষ মা-বোনের সম্ভ্রমের বিনিময়ে প্রিয় মাতৃভূমির স্বাধীনতা ছিনিয়ে এনেছিল বাঙালি জাতি। তাদের এ আত্মত্যাগের বিনিময়ে জন্ম হয়েছে বাংলাদেশ নামে স্বাধীন সার্বভৌম রাষ্ট্র। ১৯৭১ সালের বিজয় দিবস কে স্মরণ রাখার জন্য বিভিন্ন জায়গায় তৈরি করা হয় স্মৃতিস্তম্ভ । সেই রকম ভাবে বাঙালি জাতির এই গৌরব ১৯৭১ এর মুক্তিযুদ্ধের স্মৃতিকে ধরে রাখতে জাহাঙ্গীরনগর বিশ্ববিদ্যালয়ে নির্মাণ করা হয়েছে স্মারক ভাস্কর্য 'সংশপ্তক'। শিল্পী হামিদুজ্জামান খান ভাস্কর্যটিতে মুক্তিযুদ্ধের চেতনাকে ব্রোঞ্জের শরীরে প্রতীকী ব্যঞ্জনায় প্রকাশ করার চেষ্টা করেছেন। মুক্তিযুদ্ধের গৌরবজ্জল ইতিহাস, ঐতিহ্য ও চেতনাকে এতে দৃশ্যমান করা হয়েছে।‘ সংশপ্তক’ হলো ধ্রুপদী যোদ্ধাদের নাম। মরণপন যুদ্ধে যারা অপরাজিত। এ ভাস্কর্যটির মাধ্যমে ফুটিয়ে তোলা হয়েছে যুদ্ধে শত্রুর আঘাতে এক হাত, এক পা হারিয়েও রাইফেল হাতে লড়ে যাচ্ছেন দেশমাতৃকার বীর সন্তান। মাতৃভূমিকে শত্রুমুক্ত করা যাদের স্বপ্ন, শত্রুর বুলেটের সামনেও জীবন তাদের কাছে তুচ্ছ। সংশপ্তকের গায়ে প্রতিফলিত হয়েছে ধ্রুপদী যোদ্ধাদের দৃঢ় অঙ্গীকার। যুদ্ধে নিশ্চিত পরাজয় জেনেও লড়ে যান যে অকুতোভয় বীর সেই সংশপ্তক। আগামী প্রজন্মের কাছে মুক্তিযুদ্ধের ইতিহাস চেতনাকে দৃশ্যমান করার লক্ষেই ‘সংশপ্তক’ প্রতিষ্ঠা করা হয়। তাছাড়া মহান মুক্তিযুদ্ধের অকুতোভয় বীরদের স্মরণেও এটি নির্মাণ করা হয়েছে।
কিশানগঞ্জ লোকসভা কেন্দ্র
কিশানগঞ্জ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।
সাংসদ
কিশানগঞ্জ লোকসভা কেন্দ্রের সাংসদদের তালিকা দেওয়া হল:
প্রিন্টার
প্রিন্টার হলো একটি পেরিফেরাল যন্ত্র। যা মানুষের বোধগম্য গ্রাফ, ছবি, শব্দ, লেখা কাগজে (সাধারণত) ছাপায়। সবচেয়ে সাধারণ প্রিন্টার দুটি হলো সাদা-কালো এবং রঙিন প্রিন্টার । সাদা কালো লেজার প্রিন্টারগুলো দিয়ে কাগজপত্রাদি, দলিলাদি প্রিন্ট করা হয়। আর রঙিন ইন্ক জেট প্রিন্টার দিয়ে উচ্চ ও ছবির সমমানের ফলাফল পাওয়া যায়।
পৃথিবীর প্রথম কম্পিউটার প্রিন্টার ছিল ১৯'শতকের চার্লস ব্যবেজ কর্তৃক আবিষ্কৃত ডিফারেন্স ইঞ্জিনের জন্য যন্ত্রটি। এই যন্ত্রটিতে লোহার রডে অক্ষর ছাপা থাকতো আর কাগজগুলো রডের নিচে রাখা হত। এভাবে ছাপার কাজ করা হত। প্রথম বাণিজ্যিক প্রিন্টারগুলো যেমন ইলেক্ট্রিক টাইপরাইটার এবং টেলিটাইপ মেশিন এই পদ্ধতিতে কাজ করত। দ্রুতগতির প্রিন্ট নেয়ার চাহিদা থেকে নতুন ধরনের পদ্ধতি আবিষ্কারের প্রয়োজনীয়তা দেখা দিল, বিশেষ করে কম্পিউটারের সাথে ব্যবহারের জন্য। ১৯৮০ দশকে ব্যপকভাবে ব্যবহৃত যন্ত্রগুলো যেমন ডেইজি হুইল পদ্ধতির মিল ছিল টাইপরাইটারের সাথে। লাইন প্রিন্টার একই ধরনের আউটপুট দিত কিন্তু আরেকটু দ্রুত গতিতে। ডট মেট্রিক্স পদ্ধতি যাতে লেখা এবং গ্রাফ বা ছবি একত্রে প্রিন্ট করা যেত, কিন্তু তা নিম্ন মানের হত। ব্লুপ্রিন্টের মত উচ্চ মানের গ্রাফিক্সের জন্য প্লটার ব্যবহার করা হত।
১৯৮৪ সালে কম খরচে প্রথম এইচপি লেজারজেট লেজার প্রিন্টার পরবর্তী বছর অ্যাপলের পোস্টস্ক্রিপ্ট লেজার রাইটারের মধ্যদিয়ে ডেস্কটপ প্রকাশনা মুদ্রণে বিপ্লব আসে।
১৯৯০ এবং ২০০০ দশকের সময়ে ইন্টারনেট ইমেইলের দ্রুত বিস্তার ও ব্যাপক ব্যবহার মুদ্রণের প্রয়োজনীয়তাকে ম্লান করে দেয়। বিভিন্ন ধরনের বহনযোগ্য সংরক্ষণ ব্যবস্থার কারণে কাগজে মুদ্রিত লেখার প্রয়োজন কমার অন্য আরেকটি কারণ। এমনকি কাগজে মুদ্রিত লেখা যা অফলাইন (ইন্টারনেটে নয় এমন) পড়ার জন্য যেখানে ব্যবহার করা হত যেমন বিমানযাত্রা বা গণপরিবহনে সেখানেও এখন ইবুক রিডার বা ট্যাবলেট ব্যবহার করা হয়। আজকাল প্রিন্টারগুলো ব্যবহার করা হয় বিশেষ উদ্দেশ্যে যেমন ছবি বা শিল্পকর্ম প্রিন্ট করতে। আগের মত আবশ্যকীয় পেরিফেরাল হিসেবে এখন প্রিন্টার আর ব্যবহার করা হয় না।
২০১০ সালের থেকে ৩য় মাত্রার মুদ্রণে ব্যপক আগ্রহ দেখা গেছে যাতে বাস্তবিক বস্তুর প্রতিরূপ মুদ্রণ সম্ভব যেমনটা আগের লেজার প্রিন্টারে একটি চালান প্রিন্ট করা হত।
প্রিন্টারের প্রকারভেদ
ব্যক্তিগত প্রিন্টার বানানো হয়েছে একক ব্যক্তির ব্যবহারের উদ্দেশ্যে যা হয়ত শুধুমাত্র একটি কম্পিউটারেই ব্যবহার করা হবে। এগুলোতে একটি কাগজ মুদ্রণ করতে খুব কম ঝামেলা করতে হয়। প্রিন্টারটি বসাতে তেমন কোন অভিজ্ঞতার প্রয়োজন হয় না। এগুলোর নকশা করা হয়েছে কম পরিমাণ মুদ্রণের এবং স্বল্প ক্ষমতার মুদ্রণ কাজের জন্য। তাই এগুলো সাধারণত নিম্ন গতি সম্পন্ন হয় যেমন ৬ থেকে প্রায় ২৫ পাতা প্রতি মিনিটে এবং প্রতি পাতা অনুসারে খরচ বেশি পড়ে। কিছু প্রিন্টার রয়েছে যেগুলো মেমোরি কার্ড বা ডিজিটাল ক্যামেরা বা স্ক্যানার থেকে প্রিন্ট করতে পারে।
নেটওয়ার্ক বা বন্টিত প্রিন্টারের নকশা করা হয়েছে উচ্চ পরিমাণ ও দ্রুত গতির জন্য। এগুলো সাধারণত একই নেটওয়ার্কে থাকা অনেকেই ব্যবহার করে এবং প্রিন্টের গতি ৪৫ থেকে ১০০ পাতা প্রতি মিনিটে। জেরক্স ৯৭০০ প্রতি মিনিটে ১২০ পাতা পর্যন্ত প্রিন্ট করতে পারে।
ভার্চুয়াল প্রিন্টার হল এমন এক প্রিন্টার যা বাস্তবিক প্রিন্টারের মতই আচরণ করে কিন্তু আসলে একটি সফটওয়্যার। একটি থ্রীডি প্রিন্টার হল এমন এক যন্ত্র যা তৃতীয় মাত্রার বস্তু তৈরি করতে পারে থ্রিডি মডেল বা অন্যান্য উৎস থেকে।
প্রযুক্তি
খরচের উপর প্রিন্টার প্রযুক্তির বাছাই করার ব্যাপক প্রভাব রয়েছে। এছাড়া কার্য সম্পাদনের খরচ, দ্রুততা, মান এবং কাগজের ব্যবহার ও শব্দের প্রভাবও লক্ষ্য করার মত। কিছু কিছু প্রিন্টার প্রযুক্তি বিশেষ ধরনের মাধ্যমের সাথে কাজ করে না যেমন স্বচ্চ বা কার্বণ কাগজ। পরিবর্তনে বাধা প্রিন্টার প্রযুক্তির আরেকটি গুরুত্বপূর্ণ বিষয় যা প্রায়শই উপেক্ষা করা হয়। যেমন তরল কালির প্রিন্টার প্রযুক্তিতে প্রিন্ট করলে কালি কাগজের উপরিভাগে প্রবেশ করে যা পরিবর্তন করা কষ্টকর। কিন্তু টোনার বা সলিড কালিতে এই সমস্যা হয় না।
আধুনিক প্রিন্ট প্রযুক্তি
আধুনিক প্রিন্টারগুলোতে নিম্নোক্ত প্রযুক্তি দেখতে পাওয়া যায়:
টোনার ভিত্তিক প্রিন্টার
একটি লেজার প্রিন্টার দ্রুত উচ্চ মান সম্পন্ন লেখা এবং ছবি ছাপতে পারে। ডিজিটাল ফটোকপিয়ার এবং বহু কার্যের প্রিন্টারগুলোতে জেরোগ্রাফিক প্রিন্টিং প্রক্রিয়া ব্যবহার করা হয়। যা আগের এনালগ ফটোকপিয়ার থেকে ভিন্ন কারণ সেগুলোতে ছবি উৎপাদিত হত সরাসরি লেজার বিমের ফটোরিসেপ্টর স্ক্যানের মাধ্যমে।
তরল ইঙ্কজেট প্রিন্টার
ক্রেতাদের ব্যবহৃত সবচেয়ে সাধারণ ধরনের প্রিন্টার হল ইঙ্কজেট প্রিন্টার যা তরল কালির প্রযুক্তি ব্যবহার করে। ইঙ্কজেট প্রিন্টার একটি কম দামের প্রিন্টার । এই প্রিন্টারের ছাপার খরচ তুলনামূলক বেশি।
রঞ্জক-সাবলিমেশন প্রিন্টার
এই প্রিন্টারগুলো দিয়ে উচ্চ মানের রঙের কাজ বেশি করা হয়। এগুলো ভাল মানের লেখার জন্য উপযোগি নয়। এতে তাপ দিয়ে রঞ্জককে প্লাস্টিক কার্ড, কাগজ বা ক্যানভাসে ছাপা হয়।
কালি বিহিন প্রিন্টর
এই প্রিন্টারগুলো তাপকে কাজে লাগিয়ে লেখা ছাপায়। বিশেষ তাপ সংবেদনশীল কাগজে তাপ দিয়ে লেখা ছাপানো হয় এসব তাপীয় প্রিন্টারগুলোতে। একরঙা তাপীয় প্রিন্টারগুলো ব্যবহার করা হয় ক্যাশ রেজিষ্টার, এটিএম, গ্যাসোলিন দোকানে এবং কিছু পুরনো কমদামি ফ্যাক্স মেশিনে। এগুলো সবসময় সাদা কালো হবে এমন নয়, বিশেষ কাগজ এবং তাপের ভিন্নতার মাধ্যমে রং পাওয়া সম্ভব। একটি উদাহরণ হল জিঙ্ক (শূন্য কালি প্রযুক্তি) প্রযুক্তি।
অপ্রচলিত এবং বিশেষ উদ্দেশ্যের প্রিন্টার প্রযুক্তি
নিচের প্রযুক্তিগুলো অপ্রচলিত বা সীমিতভাবে ব্যবহৃত হয় বিশেষ বিশেষ ক্ষেত্রে। এগুলো একসময় হয়ত ব্যপকভাবে ব্যবহৃত হয়েছিল।
ইমপেক্ট প্রিন্টারস
এই প্রিন্টার প্রিন্ট হেড ব্যবহার করে যা কালির রিবনের উপর চাপ দেয় এতে করে রিবনটি কাগজের উপর পড়ে আর লেখা ছাপা হয় (অনেকটা টাইপরাইটারের মত)। অথবা কাগজের পেছনে চাপ দেয় এবং কাগজটি কালির রিবনে গিয়ে লাগে এবং লেখা ছাপা হয়। (আইবিএম ১৪০৩)।
টেলিটাইপরাইটার থেকে আগত প্রিন্টার
আইবিএমের প্রস্তুতকৃত কম্পিউটার ছাড়া টেলিপ্রিন্টারগুলো খুব জনপ্রিয় হয়ে ওঠে কারণ এগুলো সহজে কম্পিউটারের সাথে লাগানো যেত। কিছু মডেলে "টাইপবক্স" ছিল যা এক্স এবং ওয়াই অক্ষে লাগানো থাকত তাতে হাতুড়ির দ্বারা নির্বাচিত কিছু অক্ষরের আকার থাকত।
ডেইজি হুইল প্রিন্টার
ডেইজি হুইলগুলো কাজ করে টাইপরাইটারের মত। একটি হাতুড়ির মত যন্ত্র একটি চাকার দলে আঘাত করত। চাকার দলে অক্ষরের সমস্টি থাকত। এগুলোকে অক্ষর মানের প্রিন্টার বলে কারণ এগুলো খুবই সুন্দর এবং পরিষ্কার লেখা ছাপায়। দ্রুতগতির প্রিন্টারটি প্রতি সেকেন্ডে ৩০ অক্ষর প্রিন্ট করতে পারে।
ডট মেট্রিক্স প্রিন্টার
ডট মেট্রিক্স প্রিন্টার আগের দিনের প্রিন্টার। এটি একধরনের ইমপেক্ট প্রিন্টার যা ছোট পিন ব্যবহার করে কালিকে কাগজে ছাপায়। এই প্রিন্টারের সুবিধা হল এতে অক্ষরের সাথে সাথে গ্রাফ বা ছবিও ছাপানো যায়। কিন্তু লেখাগুলোর মান ভাল হয় না।এই প্রিন্টারের ছাপার গতি অনেক কম ।
বিক্রয়
২০০৫ পর্যন্ত পৃথিবীর শীর্ষস্থানীয় লেজার ও ইঙ্কজেট প্রিন্টার কোম্পানি ছিল এইচপি। যার এখন ৪৬% বিক্রয় আছে ইঙ্কজেটে বাকি ৫৫% বিক্রয় আছে লেজার প্রিন্টারে।
বহিঃ সংযোগ
Printer (computing)
লিয়াম প্লাঙ্কেট
প্রারম্ভিক জীবন
২০০৩ সালে ডারহামের হয়ে কাউন্টি চ্যাম্পিয়নশীপে অভিষিক্ত হন তিনি। ২০০৫ মৌসুমে ডারহামের শীর্ষস্থানীয় বোলার হিসেবে সর্বাধিক উইকেট লাভ করেন। ২০০৮ ও ২০০৯ মৌসুমে কাউন্টি চ্যাম্পিয়নশীপে প্রথমবারের মতো বিজয়ী ডারহাম দলের অন্যতম সদস্য ছিলেন তিনি। কিন্তু ২০১১ ও ২০১২ সালে ডারহামের পক্ষে তিনি মাত্র তিনটি খেলায় অংশগ্রহণের সুযোগ লাভ করেছিলেন। ফলে বাধ্য হয়ে ২০১৩ মৌসুমে ডারহাম থেকে ইয়র্কশায়ারে স্থানান্তরিত হন প্লাঙ্কেট। ইয়র্কশায়ারের কোচ ও সাবেক অস্ট্রেলীয় ফাস্ট বোলার জেসন গিলেস্পি’র অধীনে প্লাঙ্কেটের খেলোয়াড়ী জীবনের মোড় ঘুরে যায়। প্লাঙ্কেট মূলতঃ বোলার হলেও ইতোমধ্যে দু’টি প্রথম-শ্রেণীর ক্রিকেটে সেঞ্চুরি করেছেন ও তার ব্যাটিং গড় ২৪। এছাড়াও, দক্ষিণ আফ্রিকার ঘরোয়া ক্রিকেটে ডলফিন্সের হয়ে খেলেছেন।
খেলোয়াড়ী জীবন
কাউন্টি ক্রিকেটে সফলতার মুখ দেখায় ২০০৫ সালের নভেম্বর-ডিসেম্বর মাসে পাকিস্তান সফরে ইংল্যান্ডের টেস্ট ও একদিনের দলে ডাক পান। নভেম্বর, ২০০৫ থেকে জুন, ২০০৭ সালের মধ্যে ৯ টেস্ট ও ২৭টি একদিনের আন্তর্জাতিকে অংশ নেন। এরপর তিনি ইংল্যান্ড দল থেকে বাদ পড়েন। এরপর ২০১০ ও ২০১১ সালে সর্বমোট দুইটি একদিনের আন্তর্জাতিকে খেলার সুযোগ পান। অর্থাৎ, তিনি কখনো ইংল্যান্ড দলে নিয়মিত খেলোয়াড়ের মর্যাদা উপভোগ করেননি। ২০১৪ সালে তিনি পুনরায় ইংল্যান্ডের টেস্ট দলে অন্তর্ভুক্ত হন। নিচের সারির ব্যাটসম্যান হিসেবে তিনি বেশ সফলতা লাভ করেছেন। মাত্র ১৮টি একদিনের আন্তর্জাতিকে অংশ নেয়ার পর ইংল্যান্ডের পক্ষে ৮ম ও ৯ম উইকেট জুটিতে রেকর্ড গড়েছেন।
২০১৫ মৌসুমে সফরকারী নিউজিল্যান্ডের বিপক্ষে অনুষ্ঠিত ২য় টেস্ট খেলার জন্য মনোনীত হন।
কাতারের প্রধানমন্ত্রীদের তালিকা
কাতার রাষ্ট্রের প্রধানমন্ত্রী (رئیس الوزراء القطري) হলেন কাতারের দ্বিতীয় শক্তিশালী কর্মকর্তা, যিনি কাতার সরকারেরও প্রধান।
খলিফা বিন হামাদ আল থানি, ২৯ মে ১৯৭০ সালে পদ প্রতিষ্ঠার পর থেকে এই পদের প্রথম ধারক ছিলেন, যিনি ২২ ফেব্রুয়ারি ১৯৭২ সালের অভ্যুত্থান থেকে কাতারের আমিরের দায়িত্ব পালন করেন। তিনি ২৭ জুন ১৯৯৫ সালের অভ্যুত্থান পর্যন্ত প্রধানমন্ত্রী হিসেবে দায়িত্ব পালন করেন। ২৭ জুন ১৯৯৫ সালে তার ছেলে হামাদ বিন খলিফা আল থানি তাকে ক্ষমতাচ্যুত করেছিল।
জোয়ান মিরো
জোয়ান মিরো ই ফেরা (২০ এপ্রিল ১৮৯৩ – ২৫ ডিসেম্বর, ১৯৮৩) একজন কাতালান স্প্যানিশ চিত্রশিল্পী, ভাস্কর্যশিল্পী এবং সিরামিকান ছিলেন। তিনি বার্সেলোনায় জন্মগ্রহণ করেছিলেন। তার কাজের উদ্দেশ্যে একটি জাদুঘর উৎসর্গ করা হয়েছে। ১৯৭৫ সালে তার নজের স্থান বার্সেলোনায় প্রতিষ্ঠিত এ জাদুঘরের নাম ফান্ডাসিও জোয়ান মিরো এবং অপর একটি জাদুঘরের নাম ফান্ডাসিও পিলার ই জোয়ান মিরো, যা ১৯৮১ সালে তার দত্তক শহর পালমা দ্য ম্যাজোর্কাতে প্রতিষ্ঠিত হয়।
আন্তর্জাতিক স্বীকৃতি লাভ করে তার কাজগুলো অধিবাস্তবাদী রুপ লাভ করতে থাকে। যেমনঃ আধা-সচেতন মনের জন্য একটি স্যান্ডবক্স, শিশুর মত এক পুনঃআবির্ভাব এবং কাতালান গৌরবের উদ্ভাস। ১৯৩০ সাল থেকে শুরু করে তার নানাবিধ সাক্ষাৎকারে মিরো পুঁজিবাদী সমাজকে সমর্থন করার এক প্রচলিত চিত্রকলা পদ্ধতিকে বিকশিত করে তোলেন এবং প্রতিষ্ঠিত চিত্রকলার দৃশ্যমান বস্তুকে উপরে উঠিয়ে তিনি তার বিখ্যাত "চিত্রকলার হত্যা" ঘোষণা করেন।
জীবনী
স্বর্ণকারিগর এবং এক ঘড়িনির্মাতার বাড়িতে জন্মগ্রহণ করে, তিনি বার্সেলোনার প্রতিবেশী ব্যারি গোটিক-এর বড় হন। তার পিতা মিকুয়েল মিরো অ্যাডজেরিয়াস এবং মাতা ডলোরস ফেরা। তিনি সাত বছর বয়সে ক্যারিয়াস দেল রেজোমির ১৩, একটি মধ্যযুগীয় প্রাসাদে আঁকা শুরু করেন। ১৯০৭ সালে তিনি প্রথমবারের মত লাঁ লোৎজা নামক এক ফাইন আর্টসে ভর্তি হন, তার বাবার আতঙ্ক থাকা সত্ত্বেও। তিনি সিরকল আর্টিসটিক স্য সান্ট লুক-এ পড়াশোনা করেন এবং ১৯১৮ সালে ডালমু গ্যালারীতে তিনি তার একক প্রদর্শনী করেন, যেখানে তিনি তার কাজ উপহাসিত হয় এবং মুছে ফেলা হয়। বিদেশের কিউবিস্ট ও অধিবাস্তববাদীদের মাধ্যমে অনুপ্রাণিত হয়ে মিরো মন্টপারনাসেতে জমায়েত হওয়া শিল্পসম্প্রদায়ে ঢুকে পড়েন এবং ১৯২০ সালে প্যারিস যান। তবে তিনি গ্রীষ্মগুলো কাতালোনিয়াতেই কাটাতেন।
সম্মান ও প্রভাব
বিংশ শতকের চিত্রকলার ওপর মিরো বিরাট প্রভাব রেখেছেন, বিশেষত আমেরিকান বিমূর্ত অভিব্যক্তিবাদী শিল্পী যেমন মাদারওয়েল, মাত্তা এবং রোথকোর ওপর। তিনি মূলত তার গীতধর্মী বিমূর্ততার প্রভাবই রেখেছিলেন। এছাড়াও রঙ ক্ষেত্রর শিল্পকলা ছিল ফ্রাঙ্কেনথালের, ওলিটস্কি লুইস এবং অন্যান্যদের অগ্রদূত। তার কাজ পল র‍্যান্ড এবং লুসিয়ান ডেসহ আধুনিক ডিজাইনারদের ওপরও প্রভাব রাখে। এছাড়াও প্রভাব রাখে জুলিয়ান হ্যাটনদের মত শিল্পীদের ওপর।
পরবর্তী জীবন ও মৃত্যু
১৯৭৯ সালে মিরো বার্সেলোনা বিশ্ববিদ্যালয় থেকে সম্মানসূচক অনরিস কসা পুরস্কার লাভ করেন। হার্টের রোগ দীর্ঘদিন ভুগে ২৫শে ডিসেম্বর, ১৯৮৩ সালে তিনি পালমা, ম্যাজোর্কায় শেষনিঃশ্বাস ত্যাগ করেন।
স্বীকৃতি
১৯৫৪ সালে তাকে ভেনিস বাইএনাল প্রিন্ট নির্মাণ পুরস্কার দেয়া হয়। ১৯৫৮ সালে তিনি লাভ করেন গগেনহাম আন্তর্জাতিক অ্যাওয়ার্ড, এবং ১৯৮০ সালে তিনি রাজা স্পেনের জুয়ান কার্লোস-এর কাছ থেকে ফাইন আর্টসে স্বর্ণপদক পান।
১৯৮১ সালে পালমার শহরের কাউন্সিল (ম্যাজোর্কা) ফান্ডাসিও পিলান ই জোয়ান মিরো আ ম্যালোর্কা নামক চার স্টুডিওধারণকারী একটি প্রতিষ্ঠানের প্রতিষ্ঠা করেন যার জন্য মিরো অর্থপ্রদান করে।
শিল্পবাজার
আজকের বাজারে মিরোর শিল্প $২৫০, ০০০ থেকে $২৬ মিলিয়ন আমেরিকান ডলারে বিক্রি হয়। আমেরিকার লা ক্যারেসা দেস এতোলিস (১৯৩৮) শিল্পকলাটি ৬ই মে ২০০৮ সালে সব্বোচ্চ $১৭ মিলিয়ন আমেরিকান ডলারে বিক্রি হয়। ২০১২ সালে, পেইন্টিং-পোয়েম ("লে কর্পস দ্য মা ব্রুনে পুইসকোয়ে জে এল. আইমে কোমে মা চ্যাট্টে হ্যাবিলে এন ভার্ট সালাদে কোমে দ্য লাঁ গ্রীলে সে'এস্ট পারেইল") (১৯২৫) ক্রিস্টির লন্ডন বাজারে $২৬ মিলিয়ন পাউন্ডে বিক্রি হয়। ঐ বছরই লন্ডনের সোথেবিতে পেইনচার (ইটোইল ব্লিউ) (১৯২৭) ২৩.৬ মিলিয়ন পাউন্ডে বিক্রি হয় যা প্যারিস নিলামে যে দামে বিক্রি হয় তার প্রায় দুগুণ এবং কোনপ্রকার নিলামের শিল্পের জন্য সর্বোচ্চ দাম
টিং লি
টিং লি অণুতরঙ্গ, লেজার এবং অপটিক্যাল কমিউনিকেশন ক্ষেত্রের একজন চীনা-মার্কিন বিজ্ঞানী।
জীবনী
লি ১৯৩১ সালের ৭ জুলাই নানজিংয়ে জন্মগ্রহণ করেন। লি দক্ষিণ আফ্রিকার ইউনিভার্সিটি অব উইটওয়াটারস্র্যান্ড থেকে ব্যাচেলর ডিগ্রি এবং নর্থওয়েস্টার্ন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৫৭ সালে বেল ল্যাব্‌স এ যোগদান করেন এবং ১৯৯৮ সালে অবসর গ্রহণ করেন।
দক্ষিনীয় অভিযান
দক্ষিনীয় অভিযান বা ব্রিটিশ অ্যান্টার্কটিক অভিযান ১৮৯৮-১৯০০ ছিল অ্যান্টার্কটিক এক্সপ্লোরেশনের বীরত্বপূর্ণ যুগের প্রথম ব্রিটিশ উদ্যোগ এবং রবার্ট ফ্যালকন স্কট ও আর্নেস্ট শ্যাকলটনের বিখ্যাত ভ্রমণের অগ্রদূত। অ্যাংলো-নরওয়েজিয়ান অভিযাত্রী কারস্টেন বোর্চগ্রেভিঙ্কের পরামর্শে এটি ছিল অ্যান্টার্কটিক মূল ভূখণ্ডে প্রচন্ড শীতকালের প্রথম একটি অভিযান এবং গ্রেট আইস ব্যারিয়ারে প্রথম পরিদর্শন (যা পরবর্তীতে  আইস শেল্ফ নামে পরিচিতি পায়)। যদিও স্যার জেমস ক্লার্ক রসের ১৮৩৯ সালের গ্রাউন্ডব্রেকিং অভিযান স্থলভাগে প্রথমবারের মতো প্রভাব ফেলেছিল। এই অভিযান অ্যান্টার্কটিক ভ্রমণে কুকুর এবং বরফে স্লেজ ব্যবহারের পথপ্রদর্শক হিসেবে কাজ করেছিলো।
অভিযানটি ব্রিটিশ ম্যাগাজিনের প্রকাশক স্যার জর্জ নিউনেসের নিজস্ব অর্থায়নে করা হয়েছিল। বোর্চগ্রেভিঙ্কের দল SS Southern Cross (1886) যাত্রা করেছিল এবং রস সাগরের উপকূলরেখার উত্তর-পশ্চিম প্রান্ত কেপ আদারেতে ১৮৯৯ সালের পুরো শীতকাল কাটিয়েছিলেন।
তবুও এখানে তারা বৈজ্ঞানিক পরীক্ষা- নিরিক্ষার একটি বিসতকটি কার্যক্রম পরিচালনা করেছিল। ১৯০০ সালের জানুয়ারী মাসে  দলটি ৬০ বছর আগের একটি চিহ্নিত পথ অনুসরণ করে রস সাগর খোজার জন্য সাউদার্ন ক্রসের কেপ আদার এলাকা ছেড়ে যায় । অবশেষে তারা গ্রেট আইস ব্যারিয়ারে পৌঁছায়, যেখানে তাদের তিনজনের একটি দল ব্যারিয়ার পৃষ্ঠে প্রথম স্লেজ যাত্রা করেছিল। যা  সেই সময়ে 78° 50′S এ একটি নতুন দূরবর্তী দক্ষিণ অক্ষাংশ রেকর্ড তৈরী করেছিল।
ব্রিটেনে ফিরে আসার পর এই অভিযানটি লন্ডনের রয়্যাল জিওগ্রাফিক্যাল সোসাইটি দ্বারা অনুকরণীয়ভাবে গ্রহণ করা হয়েছিল, যা আবিষ্কার অভিযানের জন্য তারা যে অগ্রগামী অ্যান্টার্কটিক ভূমিকার পরিকল্পনা করেছিল তার প্রাক-অনুমোদনকে অসন্তুষ্ট করেছিলো। বোর্চগ্রেভিঙ্কের নেতৃত্বের গুণাবলী এবং তার বৈজ্ঞানিক ফলাফল পরিমাপ করা নিয়েও প্রশ্ন ছিল। এইভাবে, উল্লেখযোগ্য ভূমিকা থাকা সত্ত্বেও বোর্চগ্রেভিঙ্ককে কখনই স্কট বা শ্যাকলটনের বীরত্বের মর্যাদা দেওয়া হয়নি বরং অন্যান্য যুগের অভিযাত্রীদের বীরত্ব ঘিরে থাকা নাটকগুলোর তার অভিযান শীঘ্রই ভুলে যেতে ভূমিকা রাখছিলো। যদিও ১৯১১ সালে দক্ষিন মেরু বিজয়ী
ফয়সাল সালেহ হায়াত
মাখদুম সাইয়েদ ফয়সাল সালেহ হায়াত (উর্দু: مخدوم سيد فیصل صالح حیات - ১৯৫২ সালে লাহোরে জন্মগ্রহণ করেন) একজন পাকিস্তানি রাজনীতিবিদ। যিনি পাকিস্তানের পাঞ্জাবের ঝাং শহর থেকে এসেছেন।
প্রারম্ভিক জীবন
তিনি শাহ জিউনার পীর সাইদ মেহবুব আলম শাহের সাজ্জাদা নাশীন এর (বংশীয় বংশধর)। পেশায় কৃষিবিদ, মাখদুম সাইয়ীদ ফয়সাল সালেহ হায়াত আইন বিভাগে স্নাতকোত্তর এবং কিংস কলেজ লন্ডন থেকে ব্যবসায় প্রশাসনে ডিপ্লোমা অর্জন করেন।
রাজনৈতিক জীবন
মাখদুম সাইয়ীদ ফয়সাল সালেহ হায়াত ১৯৭৭-৭৭, ১৯৮৮-১৯৯০, ১৯৯০-১৯৯৩, ১৯৯৩-১৯৯৬, ২০০২-২০০৭ এবং ২০০৮-২০১২ মেয়াদে পাকিস্তানের জাতীয় পরিষদের সদস্য নির্বাচিত হন।
১৯৯০ সালের নির্বাচনে তার ভাই আসাদ হায়াতও এনএ৮৬ ঝাং থেকে জাতীয় সংসদের সদস্য নির্বাচিত হন।
মাখদুম সাইয়েদ ফয়সাল সালেহ হায়াত ১৯৭৯ সালে পিপিপির কেন্দ্রীয় নির্বাহী কমিটির সদস্য হিসেবে দায়িত্ব পালন করেন। ২০০২ সালে তিনি পিপিপি টিকিটে এমএনএ নির্বাচিত হন, পরে পিপিপি-প্যাট্রিয়টস গঠন করেন এবং পিএমএল-কিউতে যোগ দেন। তিনি অসংখ্য মন্ত্রণালয়ে ফেডারেল মন্ত্রী হিসেবে দায়িত্ব পালন করেন যার মধ্যে রয়েছে বাণিজ্য (১৯৮৮-৯০), পরিবেশ, আবাসন ও কাজ, অভ্যন্তরীণ (২০০২-০৪), এবং কাশ্মীর বিষয়ক।
২০১৩ সালে সেচের পানি চুরির অভিযোগে তার মনোনয়নপত্র প্রত্যাখ্যান করা হয়।
পাকিস্তানি ফুটবলের সামন্তপ্রভু
হায়াত বর্তমানে পাকিস্তান ফুটবল ফেডারেশনের সভাপতি এবং ফিফার কৌশলগত কমিটির সদস্য হিসেবেও দায়িত্ব পালন করছেন। তিনি ২০০৩ সাল থেকে এই পদে রয়েছেন, এবং তাকে "পাকিস্তানি ফুটবলের সামন্তপ্রভু" হিসেবে বর্ণনা করা হয়েছে। তার বিতর্কিত মেয়াদে পাকিস্তানের ফিফা র‍্যাঙ্কিং ২০০৩ সালে ১৬৮ থেকে ২০১৭ সালে ২০১-এ নেমে এসেছে। ২০১৭ সালের জুন মাসে পিএফএফের ২৬ জন সদস্যের মধ্যে ১৮ জন ফয়সাল সালেহ হায়াতকে অযোগ্যতা ও তহবিল আত্মসাতের জন্য বরখাস্ত করার পক্ষে ভোট দেন। ২০১৭ সালের জুলাই মাসে ফিফা হুমকি দেয় যে, যদি তারা ফুটবল বিষয়ক বিষয়গুলো তার নির্বাচিত রাষ্ট্রপতি ফয়সাল সালেহ হায়াতের হাতে তুলে দিতে অস্বীকার করে, তাহলে তারা পিএফএফের সদস্যপদ স্থগিত করবে।
দুর্ঘটনা
২০১৭ সালের মে মাসে ফয়সাল সালেহ হায়াত ফয়সালাবাদের কাছে একটি সড়ক দুর্ঘটনায় (যখন তার গাড়িটি একটি ট্রাকের সাথে ধাক্কা খায়) আহত হন।
স্নায়ুবিজ্ঞান
right|thumb|200px|Drawing of the cells in the [[chicken cerebellum by S. Ramón y Cajal, about 1905]]
স্নায়ুবিজ্ঞান (Neuroscience) জ্ঞানের একটি ক্ষেত্র যেখানে স্নায়ুতন্ত্রের বৈজ্ঞানিক গবেষণা করা হয়। এই গবেষণার বিষয়বস্তুর মধ্যে আছে স্নায়ুতন্ত্রের কাঠামো, কাজ, বিবর্তনের ইতিহাস, গঠন, জীনতত্ত্ব, প্রাণরসায়ন, শারীরবিদ্যা, ঔষধবিদ্যা, তথ্যবিজ্ঞান, গণনামূলক স্নায়ুবিজ্ঞান, এবং রোগ নির্ণয়। ঐতিহাসিকভাবে এটিকে জীববিজ্ঞানের একটি শাখা হিসেবে গণ্য করা হয়। কিন্তু বর্তমানে এ সম্পর্কিত বিভিন্ন শাস্ত্র যেমন বোধগত মনোবিজ্ঞান, স্নায়ুমনোবিজ্ঞান, কম্পিউটার বিজ্ঞান, পরিসংখ্যান, পদার্থবিজ্ঞান এবং চিকিৎসাবিজ্ঞানের সাথে এর সম্মিলন ঘটেছে।
১৯৭৩ সালে মার্কিন যুক্তরাষ্ট্রের অ্যামহার্স্ট কলেজ প্রথম স্নায়ুবিজ্ঞানে স্নাতক পর্যায়ে ডিগ্রী প্রদান শুরু করে।
নোম চম্‌স্কি
চম্‌স্কি মার্কিন যুক্তরাষ্ট্রের পেনসিলভেনিয়া অঙ্গরাজ্যের ফিলাডেলফিয়া শহরে এক মধ্যবিত্ত আশকেনাজি ইহুদী অভিবাসী পরিবারে জন্মগ্রহণ করেন এবং সেখানেই বেড়ে ওঠেন। তিনি ইউনিভার্সিটি অফ পেনসিলভেনিয়া বিশ্ববিদ্যালয়ে স্নাতক ও স্নাতকোত্তর পর্যায়ে পড়াশোনা করেছেন। সেখান থেকে তিনি পরবর্তীতে ১৯৫৫ সালে ভাষাবিজ্ঞানে ডক্টরেট সনদ লাভ করেন। তিনি সেখানে মার্কিন ভাষাবিজ্ঞানী জেলিগ হ্যারিসের অধীনে কাজ করেন। স্নাতকোত্তর পর্যায়ে পড়াশোনা করার সময় চম্‌স্কি ১৯৫১ থেকে ১৯৫৫ সাল পর্যন্ত হার্ভার্ড বিশ্ববিদ্যালয়ে সহকারী গবেষক(Junior research fellow) হিসেবে কাজ করেন। ১৯৫৫ সালে তিনি ম্যাসাচুসেটস ইন্সটিটিউট অফ টেকনোলজি নামক প্রযুক্তি বিশ্ববিদ্যালয়ে ফরাসি ও জার্মান ভাষার প্রশিক্ষক হিসেবে যোগ দেন। ১৯৭৬ সালে তিনি সেখানকার ভাষাবিজ্ঞানের ইন্সটিটিউটের অধ্যাপক পদ লাভ করেন।
বিগত অর্ধশতাব্দীরও বেশি সময় ধরে ভাষাবিজ্ঞান শাস্ত্রে চম্‌স্কির কাজ গভীর প্রভাব বিস্তার করে আসছে। তিনি ১৯৫৭ সালে তার সিন্ট্যাকটিক স্ট্রাকচার্স গ্রন্থে "রূপান্তরমূলক উৎপাদনশীল ব্যাকরণ" নামক তত্ত্বটির অবতারণা করেন, যা অনেকের মতে আধুনিক ভাষাবিজ্ঞানে এক "বিপ্লবের" সূচনা করে। চম্‌স্কি ভাষাবিজ্ঞানকে মানবমন-সংক্রান্ত বিষয় গবেষণার কেন্দ্রে স্থাপন করেন। চম্‌স্কির পূর্বে বিংশ শতাব্দীর প্রথমার্ধে ভাষাবিজ্ঞানীরা বিভিন্ন ভাষার বহিঃস্থ কাঠামোর মিল-অমিল নিয়ে বেশি গবেষণা করতেন। তিনি ভাষা ও মানবমনের গবেষণাতে এই অভিজ্ঞতাধর্মী ধারার সমালোচনা করেন এবং যুক্তিবাদী দৃষ্টিভঙ্গির প্রতি সমর্থন প্রদান করেন। তার মতে, প্রতিটি মানব শিশু জন্মের সময়েই যেকোন ভাষা আয়ত্বকরণের মূল সৃজনশীল বৈশিষ্টগুলি নিয়ে জন্মগ্রহণ করে। এই সা্র্বজনীন বৈশিষ্টগুলি মানুষের অবচেতন মনে অবস্থান করে।ভাষাবিজ্ঞানীদের কাজ হল, সংজ্ঞা ও যৌক্তিক বিশ্লেষণের মাধ্যমে এই বৈশিষ্টগুলির আসল রূপ উদ্ঘাটন করা। কেবল ভাষাবিজ্ঞান নয়, চম্‌স্কি সংজ্ঞানাত্মক বিজ্ঞান এবং মন ও ভাষার দর্শন শাস্ত্রেও গুরুত্বপূর্ণ অবদান রেখেছেন। তার এই তাত্ত্বিক অবদানগুলি বিংশ শতাব্দীর দ্বিতীয়ার্ধে "সংজ্ঞানাত্মক বৈজ্ঞানিক বিপ্লবের" সূচনা করে এবং এর ক্রমবিকাশে শক্তিশালী ভূমিকা রাখে।
চম্‌স্কি রাজনৈতিক ভিন্নমতাবলম্বী হিসেবে মার্কিন অভ্যন্তরীণ রাজনীতি, বৈদেশিক নীতি ও বুদ্ধিজীবী সংস্কৃতির উপর তথাকথিত মার্কিন "অর্থনৈতিক অভিজাতদের" ক্ষতিকর প্রভাব বিশ্লেষণ করেন; যার সুবাদে তিনি বিশ্বব্যাপী অসংখ্য ভক্ত ও অনুরাগী অর্জন করেন। তিনি কিশোর বয়সেই স্থানীয় সংবাদপত্রে রাজনীতির উপর লিখতেন। কিন্তু রাজনীতি নিয়ে বেশি লেখালেখি শুরু করেন ১৯৬০-এর দশক থেকে। সেসময় দক্ষিণ-পূর্ব এশিয়াতে মার্কিন যুক্তরাষ্ট্রের বৈদেশিক নীতি ছিল তার সমালোচনার বিষয়। এরপর মার্কিন পররাষ্ট্রনীতির ব্যাপারে সাধারণ মার্কিন জনগণের ঐকমত তৈরির ক্ষেত্রে বিভিন্ন গণমাধ্যম ও শিক্ষা প্রতিষ্ঠানগুলির ভূমিকার তীক্ষ্ণ সমালোচনা করে অনেকগুলি বই লিখেন। চম্‌স্কি মার্কিন পররাষ্ট্রনীতির ধ্বংসাত্মক ফলাফলগুলি নিয়ে নিয়মিত খোলাখুলি সমালোচনা করেন। তিনি বলেন, "মার্কিন বুদ্ধিজীবীদের দায়িত্ব হল, মার্কিন সরকারের অনৈতিক নীতিগুলির যৌক্তিক সমালোচনা করা এবং এই নীতিগুলিকে পরাস্ত করার লক্ষ্যে ব্যবহারযোগ্য রাজনৈতিক কৌশল অনুসন্ধান করা। রাজনৈতিকভাবে চম্‌স্কি ব্যক্তিস্বাতন্ত্র্যভিত্তিক সমাজতন্ত্র ও নৈরাজ্যমূলক শ্রমিকসংঘবাদের অনুসারী।
শৈশব: ১৯২৮–১৯৪৫
আব্রাম নোম চমস্কি পেনসিলভেনিয়ার ফিলাডেলফিয়ার পূর্ব ওকলেনে ১৯২৮ সালের ৭ ডিসেম্বর জন্মগ্রহণ করেছিলেন। তার বাবা উইলিয়াম চম্‌স্কি ছিলেন এক হিব্রু পণ্ডিতের সন্তান। তিনি ইউক্রেনের এক শহর থেকে যুক্তরাষ্ট্রে এসেছিলেন। অন্যদিকে তার মা এলজি চম্‌স্কি (পূর্বনাম সিমনফস্কি)ইউরোপের বেলারুস থেকে মা-বাবার সাথে যুক্তরাষ্ট্রে আসেন। তার মা যুক্তরাষ্ট্রেই বেড়ে ওঠেন এবং তিনি সাধারণ নিউইয়র্কের স্থানীয় ভাষায় কথা বলতেন। তাঁর বাবা, জেয়েভ "উইলিয়াম" চমস্কি এবং এলসি সাইমনোফস্কি ছিলেন ইহুদি অভিবাসী। উইলিয়াম ১৯১৩ সালে রাশিয়ান সাম্রাজ্য থেকে পালিয়ে বাল্টিমোর সোয়েটশপ এবং হিব্রু প্রাথমিক বিদ্যালয়ে  কাজ করেছিলেন। ফিলাডেলফিয়ায় চলে আসার পরে, উইলিয়াম  মিকভেহ ইস্রায়েল ধর্মীয় বিদ্যালয়ের অধ্যক্ষ হয়েছিলেন এবং গ্র্যাটজ কলেজে  যোগদান করেন। নোম ছিলেন উইলিয়ামের প্রথম সন্তান। চমস্কির ছোট ভাই ডেভিড এলি চমস্কি পাঁচ বছর পরে ১৯৩৪ সালে জন্মগ্রহণ করেন। দুই ভাই কাছাকাছি থাকতো, যদিও ডেভিড খুব চঞ্চল ছিল, যদিও নোম খুব কম চঞ্চল ছিলনা। চমস্কি এবং তার ভাই ইহুদীদের মধ্যে বড় হয়েছিল, ছোটবেলায় তাদের হিব্রু ভাষা শেখানো হয় এবং নিয়মিত জায়নিজমের রাজনৈতিক তত্ত্ব শিক্ষা দেওয়া হয়। তাদের পরিবার 'আহাদ হাম' এর  বাম জায়নিস্ট রচনাবলী দ্বারা বিশেষভাবে প্রভাবিত হয়েছিল।  চমস্কি  শৈশবে জাতিগত বিদ্বেষের শিকার হন  ফিলাডেলফিয়ার আইরিশ এবং জার্মান সম্প্রদায় থেকে। চমস্কি ইন্ডিপেন্ডেন্ট, ডিউইয়েট ওকলেন কান্ট্রি ডে স্কুল এবং ফিলাডেলফিয়ার সেন্ট্রাল হাই স্কুলে পড়াশোনা করেছেন। যেখানে তিনি প্রাতিষ্ঠানিক দক্ষতা অর্জন করেছিলেন। তিনি বিভিন্ন ক্লাব এবং সোসাইটিতে যোগদান করতেন। তবে বিদ্যালয়ের নিয়ন্ত্রিত শিক্ষা ও পুরোহিত ধাচের শিক্ষার জন্য সমস্যায় পড়েছিলেন।  তিনি গ্রেটজ কলেজের হিব্রু হাই স্কুলেও পড়াশোনা করেছিলেন;যেখানে তার বাবা পড়াশোনা করেছিলেন।
বিশ্ববিদ্যালয়: ১৯৪৫–১৯৫৫
১৯৪৫ সালে ১৬ বছর বয়সে, চমস্কি পেনসিলভেনিয়া বিশ্ববিদ্যালয়ে পড়াশোনা করেছিলেন। সেখানে তিনি দর্শন, যুক্তিবিদ্যা এবং ভাষা বিষয়ে শিক্ষালাভ করেন।সেই সময় তিনি আরবি শিখতে চেয়েছিলেন। এর আগে তিনি বাড়িতে হিব্রু ভাষা শিখেছিলেন। ১৯৫১ থেকে ১৯৫৫ সাল পর্যন্ত চমস্কি হার্ভার্ড বিশ্ববিদ্যালয়ের সোসাইটি অফ ফেলো-এর সদস্য ছিলেন, যেখানে তিনি তাঁর পিএইচডি এর গবেষণার কাজ করছিলেন। চমস্কি তখন হার্ভার্ডের প্রতি আকৃষ্ট হয়েছিলেন কারণ সেখানে দার্শনিক উইলার্ড ভ্যান অরম্যান কুইন ছিলেন। কুইন এবং আরও একজন দার্শনিক, অক্সফোর্ড বিশ্ববিদ্যালয়ের জে এল। অস্টিন, চমস্কিকে দৃঢ়ভাবে প্রভাবিত করেছিলেন। ১৯৫২ সালে চমস্কি তাঁর প্রথম একাডেমিক নিবন্ধ 'সিস্টেমস অফ সিনট্যাকটিক' অ্যানালাইসিস প্রকাশ করেন; যা ভাষাতত্ত্বের জার্নালে নয়, 'জার্নাল অফ সিম্বলিক লজিক'-এ প্রকাশিত হয়েছিল। পেনসিলভেনিয়ায় ছাত্র হিসাবে নিবন্ধিত হন নি, তবে ১৯৫৫ সালে তিনি রূপান্তর ব্যাকরণ সম্পর্কে তার ধারণাগুলি স্থাপনের জন্য একটি থিসিস জমা দিয়েছিলেন; এটির জন্য তাঁকে একজন ফিল্টারস অফ ডিগ্রি ডিগ্রি প্রদান করা হয়েছিল। হার্ভার্ডের অধ্যাপক জর্জ আর্মিটেজ মিলার চমস্কির থিসিস দ্বারা প্রভাবিত হয়েছিলেন এবং গাণিতিক ভাষাতত্ত্বের বেশ কয়েকটি প্রযুক্তিগত গবেষণাপত্রে তাঁর সাথে সহযোগিতা করেছিলেন। ১৯৪৪ সালে চমস্কি ক্যারল ডরিস স্ক্যাটজের সাথে প্রেমের সম্পর্ক শুরু করেছিলেন, যাকে তিনি শৈশবকাল থেকেই চিনতেন। তারা ১৯৪৯ সালে বিয়ে করেছিলেন। হার্ভার্ডে চমস্কির ফেলো হওয়ার পরে, এই দম্পতি বোস্টনের অলস্টন অঞ্চলে চলে গিয়েছিলেন। এমআইটিতে তিনি ১৯৫৫ সালে একজন সহকারী অধ্যাপকের পদ লাভ করেন। এমআইটি-তে চমস্কি তার অর্ধেক সময় ব্যয় করেছিলেন যান্ত্রিক অনুবাদের কাজে। ১৯৫৭থেকে ১৯৫৮ সাল পর্যন্ত তিনি কলম্বিয়া বিশ্ববিদ্যালয় পরিদর্শনকারী অধ্যাপক হিসেবে নিযুক্ত ছিলেন। চমস্কিদের একই বছর তাদের প্রথম মেয়ে সন্তান হয়েছিল,মেয়ের নাম রাখেন  আভিভা। ১৯৫৮ থেকে ১৯৫৯ অবধি চমস্কি নিউ জার্সির প্রিন্সটনের ইনস্টিটিউট ফর অ্যাডভান্সড স্টাডিতে একটি জাতীয় বিজ্ঞান ফাউন্ডেশনের সহযোগী ছিলেন।
ভাষাবিজ্ঞান
চম্‌স্কির সম্পূর্ণ গ্রন্থতালিকা দেখুন তাঁর এমআইটি-র পাতায়।
পিটার চেজ
পিটার কার্ল ডেভিড চেজ (জন্ম: ৯ অক্টোবর, ১৯৯৩) ডাবলিনে জন্মগ্রহণকারী উদীয়মান আইরিশ ক্রিকেটার। পিটার চেজ আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। পাশাপাশি ডারহাম কাউন্টি ক্রিকেট ক্লাবেও খেলছেন। পিটার চেজ ডানহাতি মিডিয়াম-ফাস্ট বোলিং করেন। এছাড়াও ডানহাতে ব্যাটিং করেন তিনি। আগস্ট, ২০১৪ সালে নটিংহ্যামশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার।
সোহাগী জাহান তনু হত্যাকাণ্ড
ইতিহাস
১৯ বছর বয়সী তনু কুমিল্লা সরকারি ভিক্টোরিয়া কলেজের শিক্ষার্থী ছিলেন। তনুর বাবা কুমিল্লা ক্যান্টনমেন্ট বোর্ডে চাকরিরত ছিলেন। ২০১৬ সালের ২০শে মার্চ তনুর মৃতদেহ কুমিল্লা ক্যান্টনমেন্টের ভিতরে পাওয়া যায়। প্রাইভেট টিউটরের কাছে এক বাসায় পড়তে গিয়ে তিনি নিখোঁজ হয়েছিলেন।
তদন্ত
কুমিল্লা শহরের কোতোয়ালী মডেল থানায় অজ্ঞাত আসামীর বিরূদ্ধের তনুর বাবা ইয়ার হোসেন একটি মামলা দায়ের করেন। পুলিশ মামলাটি গোয়েন্দাদের কাছে হস্তান্তর করে। ২০১৬ সালের পহেলা এপ্রিল মামলাটি সিআইডির কাছে হস্তান্তরিত করা হয়। ৪ই এপ্রিলে প্রকাশিত ময়নাতদন্তে বলা হয়, তনুকে ধর্ষণ কিংবা হত্যার কোন আলামত পাওয়া যায় নি। উক্ত ময়নাতদন্তে বিতর্কের সৃষ্টি করলে, বাংলাদেশের উচ্চ আদালত পুনরায় ময়নাতদন্তের রায় দেন। প্রাথমিকভাবে চট্টগ্রাম মেডিকেল কলেজে তনুর মৃতদেহের ময়নাতদন্ত করা হয়। কুমিল্লার মির্জাপুরে তনুর লাশ দাফন করা হয়।
আদালতের রায়ে দ্বিতীয় ময়নাতদন্ত কুমিল্লা মেডিকেল কলেজে করা হলে ধর্ষণের আলামত পাওয়া যায়। ২০১৬ সালের মে মাসে সিআইডির তত্ত্বাবধানে তনুর পরিহিত অন্তর্বাসে প্রাপ্ত বীর্যের ডিএনএ পরীক্ষা করা হয়। সিআইডি’র নিজস্ব গবেষণাগারে তিনজন পুরুষের বীর্যের অস্তিত্ব তনুর অন্তর্বাসে পাওয়া যায়। ২০২০ সালের ২১ অক্টোবর তনু হত্যা মামলা পিবিআই এ হস্তান্তর করে সিআইডি। পিবিআই তদন্তের দুই বছর পার হলেও কোনো আসামীকে চিহ্নিত করতে পারেনি পিবিআই এর তদন্তদল।
প্রতিবাদ
"তনু হত্যাকাণ্ড" সমগ্র বাংলাদেশে আলোড়ন তুলে এবং সামাজিক যোগাযোগ মাধ্যমে এ নিয়ে প্রচণ্ড আলোচনা হয়। সমগ্র বাংলাদেশে শিক্ষার্থীরা নিজেদের ক্যাম্পাসে বিচারের দাবীতে আন্দোলন করে এবং ছাত্র ইউনিয়নের নেতৃত্বে শিক্ষার্থীদের একটি দল প্রধানমন্ত্রীর কার্যালয়ের সামনে প্রতিবাদ মিছিল করে।  শাহবাগ চত্বরের একটি প্রতিবাদ সমাবেশে গণজাগরন মঞ্চের মুখপাত্র ইমরান এইচ সরকার দাবী করেন ব্লগার নাজিমুদ্দীন সামাদকে হত্যা করে তনু হত্যাকাণ্ড থেকে সাধারণ মানুষের মনোযোগ সরিয়ে দেয়ার চক্রান্ত করা হচ্ছে।